ಎಲೋನ್ ಮಸ್ಕ್ '' ಸೋಷಿಯಲ್ ಮೀಡಿಯಾ ಕಾರ್ಯಾಚರಣೆ ಸ್ಥಗಿತಗೊಳಿಸಿ: ಬ್ರೆಜಿಲ್ ಉಚ್ಛ ನ್ಯಾಯಾಲಯ ಆದೇಶ! ನ್ಯಾಯಾಲಯದ ನ್ಯಾಯಾಂಗ ನಿರ್ಧಾರಗಳನ್ನು ಅನುಸರಿಸುವವರೆಗೆ ಮತ್ತು ಅನ್ವಯಿಸಲಾದ ದಂಡವನ್ನು ಪಾವತಿಸುವವರೆಗೆ ಎಕ್ಸ್ ಕಾರ್ಯಾಚರಣೆಯನ್ನು ಅಮಾನತಿನಲ್ಲಿಡಲಾಗುತ್ತದೆ. ಬ್ರೆಸಿಲಿಯಾ: ಬ್ರೆಜಿಲ್‌ನ ಫೆಡರಲ್ ಸುಪ್ರೀಂ ಕೋರ್ಟ್‌ನ (ಸುಪ್ರೀಮೋ ಟ್ರಿಬ್ಯೂನಲ್ ಫೆಡರಲ್ ಅಥವಾ ಎಸ್‌ಟಿಎಫ್) ನ್ಯಾಯಮೂರ್ತಿ ಅಲೆಕ್ಸಾಂಡ್ರೆ ಡಿ ಮೊರೇಸ್ ರಾಷ್ಟ್ರಾದ್ಯಂತ ಹಿಂದೆ ಟ್ವಿಟ್ಟರ್ ಎಂದು ಕರೆಯುತ್ತಿದ್ದ ಎಕ್ಸ್ ಖಾತೆಯ ಕಾರ್ಯಾಚರಣೆಯನ್ನು ತಕ್ಷಣವೇ ಸಂಪೂರ್ಣ ಸ್ಥಗಿತಗೊಳಿಸುವಂತೆ ಆದೇಶಿಸಿದರು.ಮೊನ್ನೆ ಆಗಸ್ಟ್ 29 ರಂದು ಮೊರೇಸ್ ಅವರು ಎಲೋನ್ ಮಸ್ಕ್ ಅವರನ್ನು ಬ್ರೆಜಿಲ್‌ನಲ್ಲಿ ತನ್ನ ಸೋಷಿಯಲ್ ಮೀಡಿಯಾ ವೇದಿಕೆಯಲ್ಲಿ ಕಾನೂನು ಪ್ರತಿನಿಧಿಯನ್ನು 24 ಗಂಟೆಗಳ ಒಳಗೆ ನೇಮಿಸುವಂತೆ ಇಲ್ಲದಿದ್ದರೆ ರಾಷ್ಟ್ರವ್ಯಾಪಿ ಸ್ಥಗಿತದ ಪರಿಣಾಮಗಳನ್ನು ಎದುರಿಸಬೇಕಾಗುತ್ತದೆ. ನಿಯಮ ಪಾಲಿಸದಿದ್ದಲ್ಲಿ ಬ್ರೆಜಿಲ್‌ನಲ್ಲಿ ಸಾಮಾಜಿಕ ಜಾಲತಾಣದ ಕಾರ್ಯಾಚರಣೆಯನ್ನು ಸ್ಥಗಿತಗೊಳಿಸುವುದಾಗಿ ಎಸ್‌ಟಿಎಫ್ ಎಚ್ಚರಿಕೆ ನೀಡಿತ್ತು.ನ್ಯಾಯಾಲಯದ ನ್ಯಾಯಾಂಗ ನಿರ್ಧಾರಗಳನ್ನು ಅನುಸರಿಸುವವರೆಗೆ ಮತ್ತು ಅನ್ವಯಿಸಲಾದ ದಂಡವನ್ನು ಪಾವತಿಸುವವರೆಗೆ ಎಕ್ಸ್ ಕಾರ್ಯಾಚರಣೆಯನ್ನು ಅಮಾನತಿನಲ್ಲಿಡಲಾಗುತ್ತದೆ.ದೇಶದಲ್ಲಿ ಕಂಪನಿಯ ಪ್ರತಿನಿಧಿಯನ್ನು ನೇಮಿಸುವವರೆಗೆ ಆದೇಶವು ಮಾನ್ಯವಾಗಿರುತ್ತದೆ ಎಂದು ನ್ಯಾಯಾಲಯವು ತನ್ನ ತೀರ್ಪಿನಲ್ಲಿ ತಿಳಿಸಿದೆ. ರಾಷ್ಟ್ರೀಯ ದೂರಸಂಪರ್ಕ ಸಂಸ್ಥೆಯ (ಅನಾಟೆಲ್) ಅಧ್ಯಕ್ಷ ಕಾರ್ಲೋಸ್ ಮ್ಯಾನುಯೆಲ್ ಬೈಗೊರ್ರಿ ಅವರು ಅಮಾನತುಗೊಳಿಸುವಿಕೆಯನ್ನು ಖಚಿತಪಡಿಸಿಕೊಳ್ಳಲು ಎಲ್ಲಾ ಅಗತ್ಯ ಕ್ರಮಗಳನ್ನು ತೆಗೆದುಕೊಳ್ಳಬೇಕು. ಐಒಎಸ್ ಮತ್ತು ಆಂಡ್ರಾಯ್ಡ್ ಸಿಸ್ಟಮ್‌ಗಳಿಂದ ಅಪ್ಲಿಕೇಶನ್‌ನ ಬಳಕೆಯನ್ನು ನಿರ್ಬಂಧಿಸಲು ಕ್ರಮಗಳನ್ನು ತೆಗೆದುಕೊಳ್ಳುವಂತೆ ಆಪಲ್ ಮತ್ತು ಗೂಗಲ್‌ಗೆ ಆದೇಶಿಸಲಾಗಿದೆ. ಜೊತೆಗೆ ಅದನ್ನು ತಮ್ಮ ವರ್ಚುವಲ್ ಸ್ಟೋರ್‌ಗಳಿಂದ ತೆಗೆದುಹಾಕಲಾಗಿದೆ.ಮೊರೇಸ್ ಪ್ರಕಾರ, ಎಸ್‌ಟಿಎಫ್ ಸಾಧ್ಯವಿರುವ ಎಲ್ಲ ಪ್ರಯತ್ನಗಳನ್ನು ಮಾಡಿದೆ. ಎಲೋನ್ ಮಸ್ಕ್ ಅವರು ನ್ಯಾಯಾಲಯದ ಆದೇಶಗಳನ್ನು ಅನುಸರಿಸಲು ಮತ್ತು ದಂಡವನ್ನು ಪಾವತಿಸಲು ಬ್ರೆಸಿಲ್‌ಗೆ ಪ್ರತಿ ಅವಕಾಶವನ್ನು ನೀಡಿತ್ತು.